brannmus
Store norske leksikon,Biologi,Dyreriket,Ryggstrengdyr,Virveldyr,Pattedyr,Gnagere,Myomorpha,Muroidea,Musefamilien,Murinae,Apodemus
Brannmus er en smågnagerart i musefamilien. Den tilhører samme slekt som våre to skogmus og ligner mye på disse. Den skiller seg ut med ei svart stripe langs ryggraden, fra hodet til haleroten.
Beskrivelse Brannmus ligner i de fleste egenskaper på små- og storskogmus. Kropps- og halelengder er inntil 12 centimeter, vekten inntil 38 gram. Halen er litt kortere enn kroppen. Pelsfargen er gulbrun eller rødbrun, med ei mer eller mindre tydelig svart stripe over ryggen. Brannmusa lever i skogkanter og i vegetasjon langs elver og våtmark. Den ser ut til å foretrekke kratt. Den spiser mye det samme som storskogmus. Utbredelse Brannmus er ikke funnet i Norge, dens nordligste forekomst er i Sør-Finland. Arten har to atskilte utbredelsesområder. Det ene strekker seg fra Danmark gjennom det sentrale og østlige Europa til det østlige Sibir. Det andre strekker seg omtrent fra de sørøstlige deler av Russland til Kina, Japan og Korea. Les mer i Store norske leksikon skogmus Musefamilien